આ સિવાય અન્ય એક મહત્વપૂર્ણ બાબત એ છે કે ઘણી વખત ડૉક્ટર્સ પર હુમલાઓ થવા અને માર મારવા જેવી ધૃણાસ્પદ ઘટનાઓ પણ આપણે ત્યાં સમાચારોમાં જોવા મળે છે. આવી ઘટનાઓ કદાપિ ન થવી જોઈએ કેમકે ડૉક્ટર હંમેશા દર્દીના જીવનને બચાવવાના સંપૂર્ણ પ્રયાસો કરે છે. કેટલાક સંજોગોમાં દર્દીને બચાવવા ખૂબ જરૂરી ટૅક્નોલૉજી જ ઉપલબ્ધ ન હોય અથવા પૂરતા પ્રમાણમાં સ્ટાફ કે નિષ્ણાતોનો અભાવ પણ કારણભૂત હોય છે.